Zora Kolínska

**Zora Kolínska** (* 27. júl 1941, Kráľova Lehota – † 17. jún 2002, Bratislava) bola slovenská speváčka, herečka, dabérka, zabávačka, moderátorka a podnikateľka.

## Životopis
Jej rodičia boli Česi, ktorí prišli na Slovensko za prvej ČSR.Mala staršieho brata Ctibora. V roku 1945 sa rodina presťahovala do Popradu. Tu začala chodiť na základnú školu. Keď mala osem rokov, pri havárii jej zomrela matka. Neskôr sa otec oženil druhýkrát a s manželkou sa im narodila dcéra Lívia. Na základnej škole recitovala na školských slávnostiach a vyhrávala súťaže v recitáciách. Pokračovala v štúdiu na Gymnáziu na Šrobárovej ulici v Košiciach. Nakoniec absolvovala štúdium herectva na VŠMU v Bratislave.

V roku 19631965 sa stala členkou divadla v Trnave. Medzi rokmi 19661968 účinkovala v *Divadle poézie*. Tu okrem hrania aj vystupovala ako speváčka v kabaretných programoch Milana Lasicu a Júliusa Satinského. V roku 1968 sa umiestnila v ankete *[[Zlatý slávik]]* na ôsmom mieste. Neskôr sa Divadlo poézie premenovalo na *Divadlo na Korze*, z ktorého odišla v roku 1971 do Činohry Novej scény v Bratislave. Hrala všetky druhy rolí od komických cez groteskné až po vážne. Bola jednou zo zakladajúcich členiek Divadla Astorka Korzo 90. Často vystupovala s Ivanom Krajíčkom, s ktorým naspievala pár duetov. Medzi kolegov s ktorými vystupovala patrili: Zita Furková, Magda Vášáryová, Stano Dančiak, Martin Huba, Marián Labuda, Juraj Kukura, Milan Kňažko a mnohí ďalší.

Po roku 1989 sa začala venovať podnikaniu, vlastnila obchod s nábytkom. Výstavnú predajňu mala v Dome novinárov na Kapucínskej ulici v Bratislave. Nepredávala len nábytok, ale zabezpečovala aj jeho výrobu na mieru podľa želaní zákazníkov.

V 90. rokoch 20. storočia pravidelne vystupovala v relácii Ivana Krajíčka Repete. Po jeho smrti v roku 1997 prebrala moderovanie relácie a ako moderátorka bola rovnako úspešná ako Ivan Krajíček.

Prvým manželom Zory sa stal Milan Lasica. Svadbu mali v deň jej promócie (na Vysokej škole múzických umení). Po ôsmich rokoch sa rozviedli. Neskôr sa jej partnerom na sedem rokov stal Juraj Kukura. Potom sa zoznámila s lekárom Igorom Petrom s ktorým žila až do konca svojho života. Krátko predtým než zomrela sa po dvadsaťšesťročnom spolužití zobrali.

## Ocenenia
* 1967 – prvé miesto v súťaži *Vyberte si pesničku* s piesňou „Skús objať dym“
* Trikrát  *ocenenie za najkreatívnejšiu expozíciu*. (ako podnikateľka)
* 1998 – DOSKY za Najlepší ženský herecký výkon (za postavu Akuliny v inscenácii hry Maxima Gorkého *Scény z domu Bessemenovcov - Meštiaci*, Divadlo Astorka Korzo '90)
* 1998 – *Žena roka '98* v ankete týždenníka Slovenka

## Známe hity

* Taká, taká som
* Dnes je svadba strieborná
* Keď bola v móde polka
* Zabúdaj
* Tiahnu vozy
* Viem, prídeš sám
* Cesta do neba (s Ivanom Krajíčkom)

## Účinkovanie v hudobných programoch
* Malá televízna hitparáda
* Vtipnejší vyhráva 
* Smiem prosiť
* Repete
* Nestárnuce melódie

## Divadelné postavy
* *Jožko Púčik a jeho kariéra*  (ako Vierka) 
* *Kocúrkovo II.* (ako Trasorítka) 
* *Mandragora* (ako Sostrata)
* *Don Juan* (ako Doňa Elvíra) 
* *Mizantrop* (ako Celimena)
* *Tri sestry* (ako Máša)  
* *Ujo Váňa* (ako Jelena Andrejevna)
* *Zvony na nedeľu* - (pásmo poézie Miroslava Válka  - spievaná poézia)
* *A lístie padá* - (pásmo poézie Vladimíra Reisela - spievaná poézia)
* *Ťululum* (ako Lucienna Vatelinová) - (hudobná komédia - réžia Ivan Krajíček)
* *Chrobák v hlave*

## Muzikálové postavy
* *Loď komediantov* (ako Elle)

## Filmografia
* 1964 *Charleyho teta* (ako Ella Delahayeová) - (TV film)
* 1965 *Odhalenie Alžbety Báthoryčky* (ako Božena) 
* 1968 *Stopy na Sitne* (ako Judita) 
* 1973 *Pán profesor odchádza* - (TV film)
* 1974 *Viktória Régia*  (ako Petra) - (TV film)
* 1976 *Mario a kouzelník*  (ako Meydenová) - (TV film)
* 1978 *Smoliari* (ako Stoláriková) 
* 1978 *Deti z tehlového dvora*  - (TV film)
* 1979 *Dôsledne ukrývané dokumenty*  - (TV film)
* 1980 *Prvé lásky* - (TV film)
* 1981 *Mizantrop* - (TV film)
* 1983 *[[Deravé vrecko]]* (ako obchodníčka Božka)
* 1983 *Jožko Púčik a jeho kariéra* (TV film)
* 1984 *[[Sladké starosti]]* (ako Tereza, Baluchova žena)  - (TV film)
* 1984 *Výlet po Dunaji* - (TV film)
* 1984 *Volanie démonov* - (TV film)
* 1985 *Straty a nálezy* - (TV)
* 1985 *Čaj u pána senátora* - (TV)
* 1985 *Victoria Regia* - (TV)
* 1985 *Albert* (ako Anna Ivanovna) - (TV film)
* 1985 *Sršne v úli* - (TV seriál)
* 1986 *Don Carlos* - (TV film)
* 1986 *[[Alžbetin dvor (seriál)|Alžbetin dvor]]* - (TV seriál)
* 1988 *Don Juan* - (TV film)
* 1988 *Tri priadky*  - (TV film)
* 1990 *[[Šípková Ruženka (film, 1990)|Šípková Ruženka]]* (ako dvorná dáma)
* 1993 *Zurvalec*  - (TV)

## Diskografia
* 1971 *Verše písané na vodu* - Opus, LP
* 1972  „*Stará doba*“ (Marián Varga / Kamil Peteraj), Zora Kolínska, Collegium musicum;  B-strana SP „Taká, taká som“ (Opus 90 43 0203, SP)
* 1995 *Taká som* - Opus, CD
* 2007 *20 naj* - Opus EAN 8584019 275021, CD
# „Keď bola v móde polka / Časy úsmevné (Ay no digas)“
# „Taká, taká som (Taka, taka tak)“
# „Ponáhľaj sa za ozvenou (Never Grow Old)“
# „Každý deň (Deux garcons pour une fille)“
# „Modrá serenáda (Serenade In Blue)“
# „Prvý pohľad“
# „Cesta do neba“
# „Tichý hlas“
# „Moje piesne“
# „Tiahnu vozy (Jada wozy kolorowe)“
# „Dnes je svadba strieborná (Ya no piensas)“
# „Skús objať dym“
# „Uspávanka“
# „Sem tam / Porucha“
# „Malá nočná hudba“
# „Verše písané na vodu“
# „Červené jabĺčko“
# „Nočná ruža (Something Stupid Love)“
# „U nás na Vianoce“
# „Zabúdaj“

## Kompilácie
* *Medovníkový domček, Trojruža* - Ista - (účinkujúci: Zora Kolínska, Emília Tomanová, Eva Rysová, Martin Gregor, Magda Vášáryová, Ľubo Roman.
* 1977 *Drevená krava* - Opus (Na námet ľudových rozprávok zo zbierky Pavla Dobšinského, účinkujúci: Karol Čálik, Marián Gallo, Oldo Hlaváček, Eva Krížiková, Zora Kolínska,  Gustáv Valach,  Ivan Krajíček,  Ivan Stanislav)
* 1978  *Nestarnúce malódie*  - Opus, LP (reedícia CD - 2006)
* 1979  *Smoliari*  - Opus 
* 1979  *Rozprávkoví stopári* - Opus 
* 1988 *O veternom kráľovi* - Opus - (na motívy ľudovej rozprávky - účinkujúci: Štefan Kvietik, Maroš Kramár, Zdena Studenková, Zora Kolínska, Božidara Turzonovová, Andrej Hryc,  Ivan Stanislav)
* 1992 *Snívaj mi v náručí* - RB, Radio Bratislava, MC
* 1993 *Repete 1* - H&V Jumbo records - 12. „Zabúdaj, zabúdaj“
* 1993 *Repete 2* - H&V Jumbo records - 14. „Keď bola v móde polka“
* 1995 *Repete 4* - Ena records - 11. „Uspávanka“
* 1995 *Repete 5* - Ena records - 08. „Nočné ruže“ - Ivan Krajíček a Zora Kolínska
* 1995 *Repete 8* - Ena records - 06. „Dnes je svadba strieborná“
* 1995 *Repete Gala* - Ena records - 10. „Keď bola v móde polka“
* 1995 *Repete Gala 2* - Ena records - 08. „Taká som“/14. „Tiahnu Vozy“
* 1998 *Nič nové na svete* - RB - Radio Bratislava (MC)
* 2002 *Hvězdy nad Bromem* - FR centrum  FR 0046-2 EAN 8594046 745299 - Orchester Gustava Broma - 25. Pod plášťom hviezd - **Zora Kolínska** a Jezinky 
* 2005 *Retrohity* - Slovak Radio records - 04. „Taká, taká som“
* 2006 *Soirée - [[Milan Lasica]] & [[Július Satinský]] I.* - A.L.I. - (DVD, Zora Kolínska - účinkovanie a spev)
* 2006 *Tri prasiatka* - Ista - (účinkujúci: Zora Kolínska, Emília Tomanová, Soňa Valentová, Michal Dočolomanský, Július Satinský)
* 1978  *Nestarnúce malódie* - Opus EAN 8584019 070923, CD (reedícia LP z 1978) - „Ešte sa nevydám“/„Široká cestička“/„Nerob si starosti, Miško“/„Pýtala sa mamička“/„Poľovníček“/„Ja som mladá vdova“
* 2007 *Najkrajšie piesne [[Gejza Dusík|Gejzu Dusíka]]* - Opus EAN 8584019 276523,CD - 16. „Až naše šťastie odletí“ - Zora Kolínska a Peter Sedlák/19. „Keď harmonika tíško znie“ 
* 2007 *Největší slovenské hity 60. a 70. let* - Popron Music  - 11. „Prvý pohľad“
* 2007 *20 naj retro Vianoce* - Opus - 05. „U nás na Vianoce“/11. „Barokový anjel“/20. „Tichá noc, svätá noc“

## Literatúra, dokument
* 
* *Radosť zo života* - diel venovaný Zore Kolínskej z cyklu dokumentárnych portrétov (réžia Miriam Petráňová) (2008)

## Referencie

## Pozri aj
* Zoznam piesní Zory Kolínskej
* Zoznam piesní Ivana Krajíčka

## Externé odkazy
* 
* 
* Osobnosti.sk
* Dáma slovenského umeleckého neba Zora Kolínska
* Z časopisu Slovenka 

Kategória:Slovenské popové speváčky
Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské rozhlasové herečky
Kategória:Slovenské televízne herečky
Kategória:Slovenskí televízni moderátori
Kategória:Slovenskí podnikatelia
Kategória:Absolventi Vysokej školy múzických umení
Kategória:Osobnosti z Kráľovej Lehoty